Náčelník Generálneho štábu Ozbrojených síl Slovenskej republiky

Náčelník Generálneho štábu Ozbrojených síl Slovenskej republiky je najvyššia vojenská funkcia v Ozbrojených silách Slovenskej republiky. Velí v rozsahu svojej pôsobnosti Generálnemu štábu Ozbrojených síl Slovenskej republiky a Ozbrojeným silám Slovenskej republiky. Pre túto funkciu je plánovaná najvyššia vojenská dôstojnícka hodnosť generál.Zákon č.346/2005 Z.z. o štátnej službe profesionálnych vojakov ozbrojených síl Slovenskej republiky a o zmene a doplnení niektorých zákonov § 34 ods.3

Od 7. mája 2018 je náčelníkom generál Daniel Zmeko. Vymenovaný bol 26. apríla 2018. Predošlým náčelníkom bol od 6. mája 2014 Generál Milan Maxim Jeho funkčné obdobie skončilo 6. mája 2018.

Zástupcum náčelníka Generálneho štábu Ozbrojených síl SR je od roku 2020 generálporučík Ľubomír Svoboda. Funkciu zástupcu náčelníka Generálneho štábu Ozbrojených síl SR - náčelník štábu vykonáva od 1. mája 2022 generálmajor Peter Babiar.

 Postavenie 
Velenie ozbrojeným silám je proces, v ktorom Náčelník Generálneho štábu Ozbrojených síl Slovenskej republiky vydáva v rozsahu svojej pôsobnosti vojenské rozkazy na zabezpečenie plnenia úloh ozbrojených síl.Zákon č. 321/2002 Z.z., o ozbrojených silách Slovenskej  republiky §7 ods.1 Velenie ozbrojeným silám odborne, organizačne a technicky zabezpečuje Generálny štáb.Zákon č. 321/2002 Z.z., o ozbrojených silách Slovenskej republiky §7 ods.4 Na čele Generálneho štábu je náčelník Generálneho štábu, ktorý velí Ozbrojeným silám. Náčelníka generálneho štábu vymenúva a odvoláva prezident Slovenskej republiky na návrh vlády. Je podriadený ministrovi obrany, ktorému zodpovedá za výkon svojej funkcie.
Náčelník Generálneho štábu je vymenovaný na štyri roky; vymenovanie je obmedzené najviac na dve funkčné obdobia nasledujúce za sebou.Zákon č. 321/2002 Z.z., o ozbrojených silách Slovenskej republiky §7 ods.5 a 6

 Práva 
Náčelník Generálneho štábu má počas vykonávania funkcie právo na bezplatné používanie jedného služobného motorového vozidla s prideleným vodičom alebo bez neho na vykonávanie funkcie alebo v súvislosti s ňou a na poskytnutie a používanie jedného služobného mobilného telefónu na zabezpečenie dosiahnuteľnosti v čase vykonávania funkcie. Limit bezplatného používania služobného mobilného telefónu určuje minister obrany. Peňažné náležitosti náčelníka generálneho štábu, ako aj nároky vyplývajúce zo služobného pomeru určuje minister obrany podľa osobitných predpisov.Zákon č. 321/2002 Z.z., o ozbrojených silách Slovenskej republiky §7 ods.7 až 9

 Zoznam náčelníkov Generálneho štábu 
 generálplukovník Ing, Jozef Tuchyňa – ustanovenie 1. 9. 1994
 generálmajor Ing. Marián Mikluš – ustanovenie 19. 8. 1998
 generál Ing. Milan Cerovský – ustanovenie 4. 12. 1998

 generál Ing. Milan Cerovský – ustanovenie 12. 12. 2002 prezidentom Rudolfom Schusterom.
 generál Ing. Ľubomír Bulík, CSc. – ustanovenie 20. 12. 2004 prezidentom Ivanom Gašparovičom
 generálporučík Ing. Peter Vojtek – ustanovenie 15. 12. 2011 prezidentom Ivanom Gašparovičom
 generál Ing. Milan Maxim – ustanovenie 6. mája 2014 prezidentom Ivanom Gašparovičom
 generálporučík Ing. Daniel Zmeko – ustanovenie 7. mája 2018

 Zoznam zástupcov náčelníkov Generálneho štábu 
(neúplný)
 2013 – 2016 generálporučík Peter Gajdoš
 2016 – 2018? generálmajor Ing. Pavel Macko (od 1. februára 2017 zástupca náčelníka)
 od 15. októbra 2018 generálporučík Ing. Josef Pokorný
 od roku 2020 generálporučík Ing. Ľubomír Svoboda.

 Zoznam zástupcov náčelníkov Generálneho štábu -  náčelníkov štábu 
(neúplný)
 18. december 2013 – 2016 Generálmajor Ing. Pavel Macko
 apríl 2016 – 31. marca 2017 Generálmajor Jindřich Joch (od 1. feburára 2017 zástupca náčelníka GŠ - náčelník štábu)
 1. apríl 2017 Generálmajor Miroslav Kocian
 15. október 2018 Brigádny generál Miroslav Lorinc
 od roku 2021 generálmajor Štefan Kovács.
 od 1. mája 2022 generálmajor Peter Babiar.

Poznámka
Pri bežnej komunikácii sa pre oficiálny výraz "Náčelník Generálneho štábu Ozbrojených síl Slovenskej republiky" používa skratka "N GŠ OS SR".

 Referencie  

Pramene
 Zákon č. 321/2002 Z.z., o ozbrojených silách Slovenskej republiky
 Zákon č.346/2005 Z.z. o štátnej službe profesionálnych vojakov ozbrojených síl Slovenskej republiky a o zmene a doplnení niektorých zákonov

Externé odkazy
Jednotný automatizovaný systém právnych informácií 


Kategória:Ozbrojené sily Slovenskej republiky
Kategória:Generálny štáb Ozbrojených síl Slovenskej republiky